钦定古今图书集成/明伦汇编/交谊典/第067卷 > 《省试日上崔侍郎四首》前人
## 钦定古今图书集成/明伦汇编/交谊典/第067卷 > 《省试日上崔侍郎四首》前人

衣上年年泪血痕，只将怀抱诉乾坤。如今主圣臣贤
日，岂致人间一物冤。

如病加痴二十秋，求名难得又难休。回看骨肉须堪
耻，一著麻衣便白头。

戚里称儒愧小才，《礼闱》公道此时开。他人何事虚相
指，明主无私不是媒。

方寸终朝似火然，为求白日上青天。自嗟辜负平生
眼，不识春光二十年。